 НЧ,,Просвета-1944”- с.Черник, общ.Дулово

 ПК 7651; Е-mail: nch.prosveta@abv.bg; GSM: 0892214773 / 0892214774

**ОТЧЕТ ЗА ДЕЙНОСТТА ПРЕЗ 2021 ГОДИНА**

 През 2021г. дейността на Народно читалище „Просвета – 1944, с. Черник бе организирана съгласно приетия план Програма за развитие на читалищната дейност за 2020г., приета на заседание на читалищното настоятелство и културния календар на община Дулово.

 Поради създалата се епидемична обстановка в страната много от заплануваните мероприятия заложени в Програмата за развитие на читалищната дейност и Културния календар на общината не бяха реализирани. Въпреки това читалището не прекъсна своята дейност, то продължи да работи съобразявайки се с наложените противоепидемични мерки от заповедта на министъра на здравеопазването.

 Едно от основните направления заложени в дейността на читалището е свързано с библиотечната дейност. На настоящия етап библиотеката разполага с фонд от 5 043 тома книги. Общият брой посещения в библиотеката за 2021г. са 865 читатели. Заетите библиотечни материали за дома са 620 библиотечни единици, в читалня са обслужени 270 читатели. За други услуги и организирани събития посещенията са 175, като тук влиза и информационното обслужване, онлайн справките и др.

 През изтеклата 2021г. основно дейността на библиотеката се състоеше в обслужване на читателите на библиотеката. Отложиха се и не се реализираха традиционните за библиотеката мероприятия като международния Ден на майчиния език, „Нашите деца хубави”, „Деня на библиотекаря”, „Лято в библиотеката, както и „Вечер на поезията – в памет на местните поети- Али Байрам, Ахмед Сютчю и Мешелиев. Основно дейността и през изтеклата година се състоеше в обслужване на читатели, справки включително онлайн в помощ на учениците, уреждане на тематични изложби, витрини и кътове по повод бележити дати и годишнини.

 Друго направление в дейността на читалището е любителското творчество. Към читалището функционират ЖВГ за български и турски народни песни, ДВГ, Автентична група за „Семах”, „Танцова формация „Черниче” и „Кръжок млад приятел на книгата”. Поради епидемичната обстановка дейността им беше прекъсната, не се проведоха репетиции и занимания. Изключение беше направено единствено на Танцовата формация „Черниче” с ръководител Симеон Симеонов с решение на читалищното настоятелство и то с риск да бъдем санкционирани при една евентуална проверка от страна на РЗИ.

 Художествения ръководител Симеонов постави и реализира през 2021г. още 2 нови танца. С отпадането на ограниченията за провеждане на масови мероприятия от страна на Министерството на здравеопазването, танцовата ни формация имаше изяви единствено на местно и общинско ниво, като в ,,Дни на моя град” / тържества организирани в гр. Дулово /, в общоселските празници на селата Черник /6–ти май/, Водно /12–ти май/ и Правда, във Втория фолклорен фестивал на село Межден и във Втория национален фестивал на турския фолклор провеждан в местността Аязмо край село Руйно. За Деня на независимостта 22 септември съвместно с НЧ „Бялата лястовица” гр. Дулово беше организирана концертна програма на открита сцена гр. Дулово.